**ROMÂNIA**

**JUDEŢUL HUNEDOARA**

**MUNICIPIUL DEVA**

**P R I M A R U L**

**REFERAT DE APROBARE**

la proiectul de hotărâre pentru modificarea Anexei la Hotărârea Consiliului local nr.506/2004, Anexei la Hotărârea Consiliului local nr.542/2004, şi Anexei nr.1 la Hotărârea Consiliului local al municipiului Deva nr.166/2008 privind aprobarea cererilor de atribuire a terenurilor în folosință gratuită tinerilor pentru construirea unei locuințe proprietate personală în baza Legii nr.15/2003, republicată

Prin Hotărârea Consiliului local al municipiului Deva nr.247/2021, s-a stabilit un criteriu suplimentar de atribuire a terenului pentru construirea unei locuinţe proprietate personală, respectiv: ”atribuirea în folosință gratuită a terenului destinat construirii unei locuințe proprietate personală se face prin hotărâre a Consiliului Local în ordinea depunerii cererilor. La data atribuirii terenului în folosință gratuită, beneficiarul va trebui să facă dovada îndeplinirii criteriilor de eligibilitate prevăzute la art.13 din Regulamentul pentru stabilirea metodologiei cadru de repartizare a terenurilor atribuite in baza Legii nr.15/2003, republicată, aprobat prin Hotarârea Consiliului local nr. 371/2010”.

Art.13 alin.2 din Regulamentul de stabilire a metodologiei cadru de repartizare a terenurilor atribuite în baza Legii nr.15/2003 republicată, privind sprijinul acordat tinerilor pentru construirea unei locuințe proprietate personală și modificarea Contractului cadru aprobat prin Hotărârea Consiliului local nr.371/2010 stipulează că, “solicitantul să aibă vârsta cuprinsă între 18 ani la data depunerii solicitării și 35 de ani la data atribuirii prin Hotărârea Consiliului local a terenului” .

Prin Hotărârea Consiliului local al municipiului Deva nr.506/2004 au fost aprobate un număr de 64 cereri, prin Hotărârea Consiliului local al municipiului Deva nr.542/2004 au fost aprobate un număr de 20 cereri, iar prin Hotărârea Consiliului local al municipiului Deva nr.166/2008 au fost aprobate un număr de 406 cereri, în vederea atribuirii terenurilor în folosință gratuită tinerilor pentru construirea unei locuințe proprietate personală în baza Legii nr.15/2003, republicată.

Comisia constituită în vederea identificării şi inventarierii terenurilor care fac obiectul Legii nr.15/2003, republicată, numită prin Dispoziţia Primarului municipiului Deva nr.429/2021, s-a întrunit în data de 14.02.2022, iar în urma analizării listei de cereri aprobate s-a hotărât radierea persoanelor care au împlinit vârsta de 35 de ani la data şedinţei.

În conformitate cu prevederile Legii privind sprijinul acordat tinerilor pentru construirea unei locuinţe proprietate personală nr.15/2003,republicată, cu modificările și completările ulterioare, ale Hotărârii Guvernului României nr.896/2003 pentru aprobarea Normelor metodologice de aplicare a Legii nr.15/2003 privind sprijinul acordat tinerilor pentru construirea unei locuinţe proprietate personală,

În temeiul art.129 alin.2 lit.”c”, alin.6 lit.b, precum şi al art.139 alin.3 lit.”g” din Ordonanța de urgență a Guvernului nr.57/2019, privind Codul administrativ, cu modificările şi completările ulterioare,

Supun atenției comisiilor de specialitate şi plenului Consiliului local proiectul de hotărâre pentru modificarea Anexei la Hotărârea Consiliului local nr.506/2004, Anexei la Hotărârea Consiliului local nr.542/2004, şi Anexei nr.1 la Hotărârea Consiliului local al municipiului Deva nr.166/2008 privind aprobarea cererilor de atribuire a terenurilor în folosință gratuită tinerilor pentru construirea unei locuințe proprietate personală în baza Legii nr.15/2003, republicată.

**PRIMAR,**

**NICOLAE FLORIN OANCEA**